b'\n_START_ARTICLE_\nS\xc3\xbclearvuti dokk\n_START_SECTION_\nT\xc3\xbc\xc3\xbcbid\n_START_PARAGRAPH_\nDokid jagunevad nelja p\xc3\xb5hikategooriasse.\n_START_SECTION_\nPortreplikaator\n_START_PARAGRAPH_\nPortreplikaatorid on funktsionaalsuse ja loogika poolest sarnased hulga juhtmetega, mida saab sisse ja v\xc3\xa4lja l\xc3\xbclitada dokkimispesa kaudu. M\xc3\xb5ni portreplikaator sisaldab adaptereid, millega saab erinevaid kontakte vahetada (n\xc3\xa4iteks Micro-DVI tavalise DVI vastu). K\xc3\xb5ik eriseadmed on \xc3\xbchendatud portreplikaatori k\xc3\xbclge, ning kui kasutaja soovib ligip\xc3\xa4\xc3\xa4su \xc3\xbchele v\xc3\xb5i mitmele seadmele tuleb tal selleks s\xc3\xbclearvuti \xc3\xbchendada vaid portreplikaatoriga. Portreplikaator on m\xc3\xb5eldud vaid notebook-t\xc3\xbc\xc3\xbcpi s\xc3\xbclearvutitele.\n_START_SECTION_\nBreakout-dokk\n_START_PARAGRAPH_\nBreakout-dokk on \xc3\xbcleminek, mis on jagatud mitmeks osaks. Sellel on duplikaadid olemasolevatest pesadest ning t\xc3\xa4iendavad v\xc3\xa4lised pesad. Osa breakout-doki tootjaid kasutavad adaptereid, millel on ligip\xc3\xa4\xc3\xa4s \xc3\xbchenduses olevatele siinidele ning seega on v\xc3\xb5imalik kasutada suuremat arvu pesasid.\n_START_SECTION_\nKonverterdokk\n_START_PARAGRAPH_\nKonverterdokk loob mitu \xc3\xbchendust l\xc3\xa4bi \xc3\xbche pesa, kuid sisemise kiibistiku asemel kasutatakse muundureid doki sees. USB baasil sisaldab see muundureid nagu USB-videokaart, -helikaart, -v\xc3\xb5rgukaart, -modem ja -m\xc3\xa4lukaardiluger, mis on \xc3\xbchendatud sisemise USB-jaoturi kaudu, et anda arvutile lisa\xc3\xbchendusi.\n_START_SECTION_\nH\xc3\xbcbriiddokk\n_START_PARAGRAPH_\nH\xc3\xbcbriiddokk on otseselt \xc3\xbchendatud emaplaadi kiibistikuga kasutades suletud \xc3\xbchendust. M\xc3\xb5nel h\xc3\xbcbriiddokil on laienduskaardid, RAM, VRAM, CPU, cache ja lisaprotsessorid. H\xc3\xbcbriiddoki v\xc3\xb5imalust kasutatakse h\xc3\xbcbriidarvutitel.\n_START_SECTION_\nS\xc3\xbclearvuti tugi\n_START_PARAGRAPH_\nVahel liigitatakse ka s\xc3\xbclearvutitoed (stand) dokkide alla, aga tegelikult ei saa neid mitte mingil moel arvutiga \xc3\xbchendada. Tegemist on inertse tarvikuga, mis on disainitud \xc3\xbcksnes s\xc3\xbclearvuti f\xc3\xbc\xc3\xbcsiliseks toetamiseks, tavaliselt t\xc3\xb5stetakse sellega s\xc3\xbclearvuti kasutaja jaoks paremale k\xc3\xb5rgusele v\xc3\xb5i kasutatakse alust selleks, et parandada s\xc3\xbclearvuti jahutamist.'